สวัสดีค่ะ คุณ หนูอยากรู้ว่า ใช้ยาอะไรจะรักษาหาย คือ หนูเจ็บอวัยวะเพศมา5-6วันล่ะ มันมีเเผลตรงที่กลีบอวัยสะเพศเเผลนึง เป็นแผลไม่ใหม่มาก แต่มันทำให้ทั้งอวัยวะเพศทั่สๆเเสบไปหมด ปัสสาวะ ก็เเสบ ถูกก็เจ็บแสบ บางทีมีอาการคันด้วยค่ะ คุณช่วยบอกวิธีการรักษาหน่อยยน่ะค่ะ
สวัสดีค่ะ การมีแผลที่บริเวณอวัยวะเพศ และมีอาการเจ็บแสบ อาจเกิดจาก1.เริมที่อวัยวะเพศเป็นโรคติดต่อทางเพศสัมพันธ์ ติดจากเชื้อไวรัส Herpes simplex virus โดยอาการจะปรากฏหลังจากติดเชื้อตั้งแต่ 2-10 วัน เริ่มแรกจะมีลักษณะเป็นตุ่มน้ำใสบริเวณอวัยวะเพศ อาจมี 1 ตุ่มหรือหลายตุ่ม มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึมได้ หากเป็นครั้งแรกอาการจะเป็นอยู่นาน 2-4 สัปดาห์ บางรายอาจมีไข้ ปวดหัว ปวดเมื่อยตัว อ่อนเพลียร่วมด้วย และอาจมีปัสสาวะแสบขัดได้ เมื่อเป็นเริมครั้งหนึ่งแล้ว ก็จะกลับเป็นซ้ำๆ ได้อีกโดยไม่เกี่ยวข้องกับการมีเพศสัมพันธ์อีก เนื่องจากเชื้อจะอยู่ในรางกายของเราไปตลอดชีวิตแผลที่เกิดจากโรคเริมนั้น สามารถหายเองได้ แต่หากเพิ่งเป็นครั้งแรก และอาการเป็นมาก แนะนำให้ทานยาต้านไวรัสเช่นAcyclovir,Valacyclovir เป็นต้น ซึ่งจะทำให้แผลหายเร็วขึ้น และโอกาสกลับเป็นซ้ำน้อยกว่า2.แผลริมอ่อนหรือซิฟิลิสเทียม เป็นโรคติดต่อทางเพศสัมพันธ์เช่นกัน เกิดจากการติดเชื้อแบคทีเรีย อาการเริ่มจากเป็นตุ่มนูนและกลายเป็นแผล อาจมีหลายแผลหรือมีเพียงแผลเดียวก็ได้ ต่อมาแผลเล็ก ๆ เหล่านี้จะขยายรวมกันเป็นแผลใหญ่ ลักษณะแบบแผลเปื่อย มีเนื้อเยื่อเละ ๆ ที่ก้นแผล มักจะมีเลือดซึม และรู้สึกเจ็บ นอกจากนี้จะมีตกขาวปริมาณมากและมีกลิ่นเหม็น ต่อมาจะพบต่อมน้ำเหลืองที่ขาหนีบบวมโตและเจ็บ บางรายอาจมีไข้ เบื่ออาหาร และปวดเมื่อยร่างกายร่วมด้วยการรักษาคือต้องทานยาปฏิชีวนะ เช่น azithromycin, ciprofloxacin, erythromycin เป็นต้นแนะนำให้ไปพบแพทย์เพื่อตรวจดูลักษณะของแผลที่อวัยวะเพศค่ะ ว่าเกิดจากโรคใด จะได้รับการรักษาที่ตรงกับโรคค่ะ นอกจากนี้แพทย์จะได้ประเมินการติดเชื้ออื่นๆ ที่มักพบร่วมกันได้ค่ะ เช่น ซิฟิลิส หนองใน เป็นต้น